procesaur/Wiki.mk huggingface dataset:
Ротумски јазик

Ротумски јазик (''Fäeag Rotuma'') — австронезиски јазик, дел од подгрупата на централнотихоокеанските јазици. Се говори на островот Ротума во Фиџи. Јазикот тешко се класифицира поради големиот број позајмени зборови од самоанскиот и тонганскиот јазик. Најчесто јазикот се смета за дел од западнофиџиско-ротумските јазици.
1 Граматика
Зборовниот редослед на ротумскиот е подмет-прирок-предмет, кој не е застапен во околните јазици. Јазикот е примамлив за јазичарите бидејќи во ротумскиот има метатеза, каде во еден збор се заменуваат местата на една од самогласките со согласката која е веднаш до нема. Тоа доведува до појава на прегласи, кратење или продолжување на должината на самогласките или добивање на дифтонзи.
2 Фонологија
+Согласки, , усни, коронални, посталвеоларни, меконепчени, грлени
носни
експлозивни
струјни
ликвидни
+самогласки, , предни, задни
затворени
средни
отворени
3 Азбука
Ротумската азбука, со македонски и МФА еквиваленти, е:
*a – (а)
:*''ȧ' or ä – (а)
:*ạ – (о)
*e – (е)
*f – (ф)
*g – (нг)
*h – (х)
*i – (и)
*j – (ч)
*k – (к)
*l – (л)
*m – (м)
*n – (н)
*o – (о)
:*ö – (нема во македонскиот, слично на германска ö)
*p – (п)
*s – (с)
*t – (т)
*u – (у)
:*ü – (нема во македонскиот, слично на германска ü)
*v – (в)
* – (грлен глас)
4 Поврзано
*Централнотихоокеански јазици
* Океански јазици
Андриј Гривко

Андриј Гривко (|Андрій Аскольдович Грiвко; р. во Симферопол) — украински професионален друмски велосипедист, кој последно возе за UCI World Tour екипата .
1 Кариера
Се натпреварувал на Летните олимписки игри 2008 на друмската трка, која не ја завршил и на поединечниот хронометар, каде завршил на 31. место. На Летните олимписки игри 2012 учествувал на друмската трка, каде завршил на 17. место.
Исто така, настапил на Европските игри 2015 за Украина во велосипедизам. Го освоил сребрениот медал на друмската трка.
Во 2017 година, Гривко бил отстранет од Трката Дубаи поради удирање на Марсел Кител во глава во текот на третата етапа на трката, предизвикувајќи дилема дали треба или не треба да биде суспендиран и казнет од UCI.
2 Достигнувања
;2005
: 1. Национално хронометарско првенство
: 2. Фиренца-Пистоја
;2006
: 1. Национално хронометарско првенство
: 3. Краен пласман Критериум Интернасионал
: 3. ГП Мигел Индураин
;2007
: 3. ПроТур Плугентејдрит
;2008
: 1. Национално хронометарско првенство
: 1. Фиренца-Пистоја
: 9. Хроно де Хербиер
;2009
: 1. Национално хронометарско првенство
: 1. Етапа 1b Сетимана Сиклистика Интернационале Копи-Бартали
: 2. Курс де Солидарносц ет де Шампионс Олимпик
: 3. ГП Нобили Рубинетери
: 4. Краен пласман Тур де Сан Луис
: 8. Хроно де Хербиер
;2010
: 2. Краен пласман Три дена Де Пане
;2011
: 6. Краен пласман Три дена Де Пане
: 8. Краен пласман Трка околу Пекинг
;2012
: 1. Национално друмско првенство
: 1. Национално хронометарско првенство
: 5. Краен пласман Трка околу Белгија
;2013
: 1. Етапа 1 (ТТТ) Вуелта а Еспања
: 2. Национално хронометарско првенство
: 3. Краен пласман Енеко Тур
: 5. Светско друмско првенство
;2014
: 4. Краен пласман Енеко Тур
;2015
: 2. Европски игри - друмска трка
: 4. Европски игри - поединечен хронометар
: 6. Краен пласман Енеко Тур
: 10. Краен пласман Трка околу Катар
;2016
: 1. Краен пласман Ла Медитеранен
::1. Етапа 3
;2017
: 10. Краен пласман Арктичка трка на Норвешка
;2018
: 1. Национално хронометарско првенство
: 4. Краен пласман Трка околу Данска
: 5. Краен пласман Трка околу Белгија
: 10. Краен пласман Тур ди О Вар
2.1 Распоред на резултатите на големите трки
Голема трка, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017
Џиро, —, —, —, —, 22, 70, —, —, —, —, —, —, —
Тур, 78, СО, 78, —, —, 136, 144, 43, —, 95, 64, 86, 120
Вуелта, —, —, —, 42, —, —, —, —, 101, —, —, —, —
СО = се откажал; — = не учествувал
Светски ден на океаните

Светски ден на океаните — неофицијално се слави секој 8 јуни по предлог кој го дала Канада во 1992 за време на Самитот за планетата Земја кој се одржал во Рио де Жанеиро, Бразил, бил официјално признат од страна на Обединетите Нации во 2008. Оттогаш е координиран интернационално од Проектот Океан и Светската океанска мрежа.
J-pop

J-pop (, џеј поп) е поим кој се однесува на јапонската поп-музика инспирирана од западната поп и рок-музика. Буквата "Ј" се залага за "јапонски". Терминот се појави во доцните 1980-ти во радиостаницата J-WAVE.
Јапонски музички продавници обично делат музика во четири полици: J-pop, енка (традиционална јапонска балада), класика и западната поп-музика.
1 Историја
Терминот J-POP се појави во 1988 година во состанокот, што го одржа Хидео Сајто, административен директор на радиостаницата J-WAVE, со претставници на јапонски музички куќи.
2 Познати J-pop групи и музичари
* AKB48
* Кјари Памју Памју
* Candies
* Momoiro Clover Z
3 Галерија
4 Поврзано
* K-pop
Каматен под

Каматен под (англиски: ''interest rate floor'') претставува договор меѓу две страни каде што купувачот на каматниот под прима определен надомест од продавачот (потписникот) доколку референтната каматна стапка падне под некое минимално ниво. Каматниот под спаѓа во групата на финансиски деривати и претставува еден вид опција.
1 Особености
Со договорот за каматниот под се утврдуваат номиналната вредност на која ќе се врши пресметката, висината на каматниот под (извршната цена), датата на пресметката, премијата и рокот на важење на договорот. Ако на пресметковната дата, тековната каматна стапка е пониска од извршната цена, потписникот на каматниот под се обврзува да му исплати одреден надомест на купувачот на подот. Ако пак пазарната каматна стапка е повисока од извршната цена, купувачот на каматниот под не добива ништо. И во овој случај, купувачот на каматниот под му плаќа на продавачот одредена премија, изразена како процент од номиналната вредност на договорот. Премијата го претставува трошокот на заштитата од каматниот ризик.
2 Заштита од каматен ризик
Каматниот под му гарантира на купувачот некоја минимална каматна стапка и, на тој начин, тој ја ограничува неговата изложеност на ризикот од опаѓање на каматните стапки. Со други зборови, купувачот на каматниот под е сигурен дека неговите каматни приходи нема да паднат под некое одредено ниво. Во таа смисла, каматниот под претставува продажна опција што гласи на некоја каматна стапка, затоа што му овозможува на купувачот да заработи некоја загарантирана каматна стапка. И во овој случај, бидејќи пресметката на каматата и евентуалната исплата на обесштетувањето се врши во одредени временски интервали, договорот за каматен под, всушност, претставува серија од поединечни продажни опции со иста извршна цена.
3 Пример за каматен под
Ако една банка одобрува кредити по променливи каматни стапки, врзани за некоја референтна каматна стапка (на пример, ЛИБОР), тоа значи дека таа е изложена на ризикот од намалување на каматните стапки. Оттука, банката може да купи договор за каматен под (со номинална вредност од 20 милиони долари и со интервал на пресметка од шест месеци) кој гласи на ЛИБОР во висина од 5%. Ако по истекот на првите шест месеци, ЛИБОР изнесува 4,35%, во тој случај, бидејќи тековната каматна стапка е пониска од каматниот под, банката ќе добие отштета во висина на разликата меѓу пазарната каматна стапка и каматниот под, сето тоа помножено со номиналната вредност на договорот. Значи, на првата пресметковна дата, банката ќе добие 65 000 долари (0,0065 х 20 милиони х 180/360). Ако на втората пресметковна дата, по истекот на следните шест месеци, ЛИБОР пораснал на 5,16%, нема да има никакво плаќање меѓу двете страни на договорот.
4 Наводи
Каматна алка

Каматна алка (англиски: ''interest rate collar'') претставува комбинација на каматна капа и каматен под. Притоа, купувачот на каматната алка купува каматна капа и истовремено продава каматен под, кои гласат на иста референтна каматна стапка и номинална вредност и имаат ист рок на важење. Каматната капа спаѓа во групата на финансиски деривати и претставува еден вид опција.
1 Заштита од каматен ризик
Со купувањето на каматната капа, банката се заштитува од порастот на каматните стапки, а со продажбата на каматниот под, таа остварува одреден приход во вид на премија. Всушност, на тој начин, банката сака да се заштити од каматниот ризик и истовремено да ги намали трошоците од заштитата. Притоа, ако пазарните каматни стапки пораснат над каматната капа, банката ќе добие одреден надомест, но ако каматните стапки паднат под каматниот под, таа ќе мора да исплати одреден надомест. Се разбира, доколку каматните стапки се движат меѓу каматниот под и каматната капа, банката нема ниту да прими, ниту да исплати надомест. На тој начин, всушност, банката се обезбедува дека каматната стапка ќе се движи во одреден интервал. На пример, ако една банка купи каматна капа од 5% и продаде каматен под од 3,5%, тогаш таа ќе добие одреден надомест, ако референтната каматна стапка изнесува, на пример, 5,28%. Ако пак референтната каматна стапка падне на 3,17%, банката ќе биде должна да исплати одреден надомест. Меѓутоа, ако референтната каматна стапка изнесува, на пример, 4,22%, банката нема ниту да прими ниту да плати надомест. Оттука, купувајќи ја каматната алка, банката е сигурна дека нејзината каматна стапка ќе се движи од 3,5% до 5%.
2 Спротивна каматна алка
''Спротивната каматна алка'' (''reverse collar''), исто така, претставува комбинација на каматна капа и каматен под, но во овој случај, купувачот на спротивната алка купува каматен под и истовремено продава каматна капа. Со купувањето на каматниот под, банката се заштитува од опаѓањето на каматните стапки, а со продажбата на каматната капа, таа остварува одреден приход во вид на премија. Повторно, целта е банката да се заштити од каматниот ризик и истовремено да ги намали трошоците на заштитата. Притоа, ако каматните стапки паднат под каматниот под, банката ќе добие одреден надомест, но ако пазарните каматни стапки пораснат над каматната капа, таа ќе мора да плати одреден надомест. Се разбира, доколку каматните стапки се движат меѓу каматниот под и каматната капа, банката нема ниту да прими ниту да исплати надомест. На тој начин, банката се обезбедува дека нејзината каматна стапка ќе се движи во одредени граници. На пример, ако една банка купи каматен под од 4,5% и продаде каматна капа од 5,5%, тогаш таа ќе добие одреден надомест, ако референтната каматна стапка изнесува, на пример, 4,13%. Ако пак референтната каматна стапка порасне на 5,67%, банката ќе биде должна да исплати одреден надомест. Меѓутоа, ако референтната каматна стапка изнесува, на пример, 4,62%, банката нема ниту да прими, ниту да плати надомест. Оттука, купувајќи ја каматната алка, банката е сигурна дека нејзината каматна стапка ќе се движи од 4,5% до 5,5%.
3 Наводи
Сонсоролски јазик

Сонсоролски јазик — микронезиски јазик кој се зборува на Палау. Јазикот е дел од подгрупата на тручки јазици. Јазикот е многу сличен со тобискискиот јазик.
1 Дијалекти
Јазикот има два дијалекта:
* пуло-анански дијалект
* сонсоролски дијалект
2 Примери
*што?: ''meta?''*опасно: ''ehamatahutohu''*ладно: ''fou''*Јас не зборуван сонсоролски: ''itei hae ramari Dongosaro''
3 Поврзано
* Тручки јазици
* Микронезиски јазици
Чучки јазик

Чучкиот, или тручки, е микронезиски јазик кој се зборува во на Каролинските Остриви и островот Чук во Микронезија. Јазикот го зборуваат околу 45.000 луѓе, како мајчин и како втор јазик.
1 Особености
Чучкиот е австронезиски јазик. За разлика од останатите океански јазици, чучкиот јазик има геминација, односно јазична појава каде на почетокот на зборовите има удвојување на согласките. Во такви случаи согласките се изговараат со подолга должина одошто обичната вредност.
2 Наводи
3 Поврзано
* Тручки јазици
* Микронезиски јазици
* Чукци
Тобиски јазик

Тобискиот (''ramarih Hatohobei'', „јазикот на Тоби“) е микронезиски јазик кој се зборува на островот Тоби во Палау. Тобискиот е сличен со сонсоролскиот и го зборуваат околу 150 луѓе. Денес Тобијците претежно живеат во Корор.
1 Примери
* животно= ''mar''* кокосова палма = ''ruh''* довидување= ''sabuho''* јазик= ''ramarih''* еден= ''sewo''* два= ''huwou''* три= ''soruo''* четири= ''fauwo''
2 Поврзано
* Микронезиски јазици
* Тручки јазици
Дан Лири-Ратдаун

Дан Лири-Ратдаун (|Dún Laoghaire–Rathdown), |Dún Laoghaire–Ráth an Dúin) е грофовија во Ирска. Грофовијата е дел од статистичкиот регион Даблин, а административно ѝ припаѓа на покраината Ленстер. Го носи името на населбата Дан Лири и полубаронијата Ратдаун. Со грофовијата раководи Грофовискиот совет на Дан Лири-Ратдаун. Населението брои 233,860 жители.
1 Географија и административна поделба
Дан Лири-Ратдаун на исток се граничи со Ирското Море, на север со самиот град Даблин, на запад со Јужен Даблин, а на југ со грофовијата Виклоу. Во грофовијата се сместени Даблинскиот универзитетски колеџ и Институт за уметност, дизајн и технологија на Дан Лири. Ова е една од трите помали грофовии што се формирале со поделбата на поголемата грофовија Даблин во 1994. Географски, грофовијата се наоѓа југоисточно од градот Даблин, а нејзин административен центар е Дан Лири.
1.1 Населени места
* Балинтир
* Белибрек
* Белфилд
* Блекрок
* Бреј
* Бутерстаун
* Гластул
* Гленагири
* Гленкален
* Гоутстаун
* Дан Лири
* Дандрум
* Динсгрејнџ
* Долки
* Кабинтили
* Карикмајнс
* Килини
* Килмакод
* Килтернан
* Клонски
* Лепардстаун
* Лохлинстаун
* Монкстаун
* Ратфарнам
* Салиногин
* Сендикоув
* Сендифорд
* Сепасајд
* Стилорган
* Фоксрок
* Черивуд
* Черчтаун
* Џонстаун
* Шанхил
Џовани Бернодо

Џовани Бернодо (|Giovanni Bernaudeau; р. во Фонтни ле Конт, Вандеја) — поранешен француски професионален друмски велосипедист, кој професионално настапувал од 2005 до 2015 година. Тој е син на поранешниот велосипедист и моментален спортски директор Жан-Рене Бернодо.
1 Достигнувања
;2004
: 2. Париз-Тур за млади
;2005
: 110. Краен пласман Џиро д’Италија
;2008
: 6. Краен пласман Ла Тропикале Амиса Бонго
;2011
: 10. Краен пласман Париз-Корез
;2014
: 9. Краен пласман Ла Тропикале Амиса Бонго
Савана

Савани — предели со високи треви (2-4м) во тропските области, кои се одликуваат со влажен и сув период во годината. Саваните најчесто се рамничарски предели со помалку речни текови. Се простираат северно и јужно од тропските шуми. Низ саваните се наоѓаат осамени дрвја - акација, баобаб и евкалиптус. Дрвјата баобаб достигнуваат височина од околу 20м, а можат да имаат стебла со дебелина од околу 9м. Саваните се изразито сточарски области. Во нив живеат разни тревопасни (жирафа, зебра, антилопа, слон, бивол, носорог и други) и месојадни животни (лав, леопард, гепард, хиена и други).
Волеајски јазик

Волеајскиот е микронезиски јазик кој се зборува на островот Волеај во сојузната држава Чук во Микронезија. Волеајскиот е дел од групата на тручки јазици и е сличен со сатавалскиот јазик. Јазикот е составен од два дијалекта: волеајски и ламотречки. Јазикот го зборуваат околу 1.700 жители. Јазикот денес се пишува на латиница, но има и свое писмо наречено волеајско слоговно писмо.
1 Фонологија
;Согласки
Во јазикот има геминација, односно удвојување на согласки со цел добивање на подолги согласки.
+ Согласки, кратки согласки, b, p, f, t, s, l, sh, r, g
геминативни еквиваленти, bb, pp, ff, tt, ss, nn, ch, k
носни, mw, m, n, ng
полусамогласки, w, y
Согласките ''sh'' и ''r'' стануваат ''ch'' кога се долги, а ''l'' станува ''nn''.
;Самогласки
Самогласките имаат долга и кратка форма, освен дифтонзите ''eo'' и ''oa'', кои имаат само долги форми.
+ Самогласки, i, iu, u
e, eo, o
a, oa
2 Наводи
*Sohn, H.M. 1975. ''Woleaian Reference Grammar.'' University of Hawaii Press. ISBN 0-8248-0356-6
3 Поврзано
* Тручки јазици
* Микронезиски јазици
ФК Норич Сити

ФК Норич Сити е англиски професионален фудбалски клуб со седиште во Норич, Норфолк. Во сезоната 2011-12, Норич Сити повторно играа во Премиер лигата по шестгодишно отсуство, откако завршија како вицешампиони во Чемпионшип лигата во сезоната 2010-11 во англискиот фудбал и освоија директна промоција.
Клубот бил основан во 1902.. Тие својата прва промоција ја освоија во Првата Дивизија во 1972 година, и имаат играно вкупно 21 сезона во елитниот фудбал, со најдолг континуиран период од девет сезони по ред. Норич го имаат освоено Лига купот двапати, во 1962. и 1985.. Тие беа основачки членови на Премиер Лигата во 1992-1993, и завршија на третото место во истата сезона. Тие играа во својте први три сезони во новоформираната лига, а еднаш достигнаа и до 3-тиот круг на УЕФА купот. Во сезоната 2004-05 тимот се враќа за една сезона во Премиер лигата.
Од 1935., Норич ги игра својте домашни натпревари на стадионот Кероу Роуд и имаат долгогодишни и жестоки соперништва со соседите од Источна Англија, Ипсвич Таун, со кои тие го играат Источно Англиското дерби, досега одиграно 138 пати. Песната на навивачите "On The Ball, City" се смета дека е една од најстарите фудбалски песни во светот.
Пендиметалин

Пендиметалин е хербицид за спречување на појава и уништување на едногодишни треви и некои широколисни плевели. Ја инхибира клеточната делба и клеточното издолжување. Одобрен е за употреба во Европа, Северна Америка, Јужна Америка, Африка, Азија и Океанија за различни култури, вклучувајќи ги житните култури (пченица, јачмен, 'рж,), пченка, соја, ориз, компир, мешункасти плодови, овошје, зеленчук, како и тревници и украсни растенија.
Нигер (река)

Нигер (|Niger; |Niger; |Niger, Ọya) е река во Западна Африка. Извира од Либериските Планини, а тече низ државите Гвинеја, Мали, Нигер и Нигерија, и со голема делта се влева во Гвинејскиот Залив. Долга е 4.160 км, со површина на сливот од 2.092.000 км<sup>2</sup>.
Горниот и долниот тек на Нигер се во влажен тропски шумски појас, додека средишниот протекува низ савани, степи и полупустини. Нигер, по Нил и Конго, е трета река по големина во Африка. Има големо значење за наводнување во земјоделството и за сообраќајот.
Поважни градови на реката Нигер се Бамако, Нијамеј, Џеба и Порт Харкорт.
Микрозаштита од ризици

Микрозаштита од ризици (англиски: ''microhedging'') претставува употреба на финансиските деривати за заштита од ризикот на некоја конкретна трансакција, средство или обврска. Притоа, финансиските деривати може да се употребат за заштита на некое од постојните средства или обврски од билансот на состојбата, или пак, за заштита на некој иден паричен прилив или одлив.
1 Пример за микрозаштита од каматен ризик
Да претпоставиме дека една банка очекува паричен прилив од 3 милиони долари, при што планира парите да ги инвестира во евродоларски депозит, орочен на три месеци. Во исто време, да претпоставиме дека тековната пазарна каматна стапка изнесува 2,85% и се очекува таа да се намали во наредниот период. Тогаш, банката е изложена на каматен ризик, бидејќи, ако се остварат предвидувањата, таа ќе мора да ги инвестира доларите по пониска каматна стапка од тековната.
За да се заштити од ризикот од намалување на каматните стапки, банката одлучува да заземе долга позиција на пазарот на фјучерси, т.е. да купи три фјучерс-договори, засновани на тримесечни евродоларски депозити. На пример, да земеме дека банката ги купува фјучерсите по цена од 96,95 индексни бодови, што подразбира каматна стапка од 3,05%.
Понатаму, да претпоставиме дека предвидувањата за опаѓање на каматните стапки навистина се оствариле, така што на денот кога банката го добила најавениот паричен прилив, каматната стапка на тримесечните евродоларски депозити изнесува 2,25%. Оттука, банката е принудена да ги инвестира средствата по новата, пониска каматна стапка, при што нејзината изгубена добивка изнесува:
3 000 000 х (0,00285 – 0,0225) х 91/360 = 4 550 долари.
Меѓутоа, на истиот ден, банката ја ликвидира фјучерс-трансакцијата така, што ги продава фјучерсите. Притоа, опаѓањето на каматните стапки довело до пораст на цената на фјучерсите, на пример, на 97,65 индексни бодови, што одговара на каматна стапка од 2,35%. Според тоа, каматната стапка на пазарот на фјучерси се намалила за 70 основни бодови. Имајќи предвид дека намалувањето на каматната стапка на фјучерсите за еден основен бод одговара на пораст на цената на фјучерсите за 25 долари, тоа значи дека на секој фјучерс-договор банката заработила по 1 750 долари (70 х 25), односно нејзината добивка од трите фјучерс-договори изнесува 5 250 долари. Како што се забележува, преку трансакциите на пазарот на фјучерси, банката успеала да ја покрие изгубената добивка од пазарот на евродоларски депозити, па дури и нешто да заработи.
Притоа, микрозаштитата од ризиците ги вклучува следниве трансакции:
''Денес'':
Очекуван прилив = 3 милиони долари.
Тековна каматна стапка = 2,85%.
Купување три фјучерс-договори по цена од 96,95.
''Иднина'':
Орочен евродоларски депозит по каматна стапка од 2,25%.
Продавање три фјучерс-договори по цена од 97,65.
''Финансиски резултат'':
Изгубена добивка од 4 550 долари на пазарот на евродоларски депозити.
Добивка од 5 250 долари на пазарот на фјучерси.
''Нето-ефект'':
5 250 – 4 550 = 750 долари (добивка).
2 Наводи
Залив

Залив — крајбрежна водна површина поврзана со море, океан или езеро, образувана со вовлекување на земјата поради пречката што ја поставува околното земјиште на брановите и ветерот. Заливите се јавуваат и кај езерата и барите. За заливи можат да се сметаат и тесните површини како фјордовите, гленовите и драгите.
Заливите имаат историско значење за населувањето на местата како безбедно место за риболов. Класичен пример за ваквата улога на заливите е неолитската наколна населба во Заливот на Коските на Охридското Езеро. Подоцна, морските заливи одиграле значајна улога во развојот на поморската трговија и, како мирни сидришта, во нив се граделе пристаништа.
1 Настанок
Заливите се создаваат на различни начини. Најголемите настануваат како резултат на континенталното поместување. Со разделувањето на суперконтинентот Гондвана долж закривени и вовлечени раседи, континентите се одвоиле и така се создадени најголемите заливи во светот. Такви се Гвинејскиот, Персискиот, Алјаскиот, Мексиканскиот и Бенгалскиот Залив, кои се најголеми во светот.
Друг начин на образување на заливите е преку ледничка или речна ерозија. Ако е настанат од ледник, заливот се нарекува фјорд. Ријасите настануваат од реки и се одликуваат со постапен спуст на теренот. Највеќето заливи се настанати со набирање на Земјината кора и постепено одронување на брегот предизвикано од бранови и струи. Помеките карпи се ронат побргу, додека кај тврдите истото се одвива бавно. Помеките делови се претвораат во заливи, а потврдите остануваат како 'ртови. Калифорнискиот Залив е пример за залив настанат со набирање.
2 Поврзано
* Драга
* Затон
* Провлак
* Глен
* Фјорд
* Морски лох
Слоган

Слоган е мото, фраза, или кратка реченица, која се користи во комерцијални, религиозни или политички цели. Целта на слоганот е со неговото постојано повторување да биде лесно запамтен.
Политичките партии, на пример за секоја политичка кампања ставаат нов слоган, додека пак компаниите обично користат само еден слоган кој треба да биде препознатлив и да асоцира на компанијата.
Слоганите се користат и во хералдиката на грбовите.
Примери за слоган:
* T-Mobile Македонија - "Сподели доживувања"
* Скопско - "Нашето најдобро!"
* Витаминка - "Свет на вкусови"
* Алкалоид - "Здравјето, пред сè"
* Кожувчанка - "Кралица на водите"
* Nike - "Just Do It"
* McDonald's - "I'm Lovin It"
* Adidas - "Impossible Is Nothing"
1 Поврзано
* Мото
* Натпис
Волта (река)

Волта е река во Западна Африка која се влева во Гвинејскиот Залив во Атлантскиот Океан. Реката има три главни притоки: Црна Волта, Црвена Волта и Бела Волта и извира во Буркина Фасо. Поголем дел од реката тече во Гана. По изградбата на браната Аксомбо во 1965, на реката настанало најголемото вештачко езеро во светот, езерото Волта. Името го добила од португалскиот збор ''волта'', што значи назад.
Површината на басенот на реката изнесува 400.000 км<sup>2</sup> и претставува многу важен извор на хидроенергија за овие предели на Африка. Длабочината на реката изнесува 14 метри, во близина на езерото Волта. Реката е долга околу 1.600 км, а пловна е околу 400 км.
Крај реката поминува мостот Адом
1 Поврзано
* Волта (езеро)
* Црна Волта
* Црвена Волта
* Бела Волта
Северен Проток

Северен Проток или Северен Канал (|North Channel или ''en'', ирски и гелски: ''Sruth na Maoile''), порано: Ирски Проток — проток помеѓу североисточна Ирска и југозападна Шкотска. Протокот е дел од морската област официјално наречена „Внатрешни мориња кај западното крајбрежје на Шкотска“ од страна на Меѓународната хидрографска организација (IHO).
Најдлабокото место во протокот е наречено Бофортова Бразда (''Beaufort's Dyke''). Протокот го поврзува Ирското Море со Атлантскиот Океан и, како таков, бил привлечно место за гусарите, кои ги ограбувале британските трговски бродови што обезбедувале залихи во војните сè до XIX век. Во 1778, за време на Американската војна за независност во протокот се одиграла поморска битка помеѓу бродот „Рејнџер“ на американскиот капетан Џон Пол Џонс и бродот „Дрејк“ на британската морнарица. Денес преку протокот сообраќаат голем број на траекти.
Во 2007 е доставен план за изграба на 34-километарски железнички мост или тунел преку протокот, кој ќе ја поврзува Северна Ирска со остатокот од Велика Британија на трошок од 3,5 милијарди фунти.
Поранешно име на протокот е „Ирски Канал“ (''Irish Channel'').
1 Поврзано
* Светигеоргиев Проток
Дани Велбек

Даниел Нил Таки "Дани" Велбек (роден на 26 ноември 1990 година) — англиски фудбалер, напаѓач на Брајтон и поранешен репрезентативец на Англија.
Велбек го направи својот пат до првиот тим преку младинските тимови на Манчестер Јунајтед пред да го направи своето сениорско деби во 2008 година и тогаш го постигна својот прв гол во процесот. Тој оттогаш помина низ освојување на Лига купот во сезоната 2008-09 и Светското клупско првенство 2008 пред да биде испратен на заем во Престон Норт Енд, а потоа и во Сандерленд.
Тој го направи своето сениорско деби за Англија во март 2011 во пријателски натпревар кој заврши нерешено 1-1 против Гана, земјата на двата негови родители. Тој го постигна својот прв сениорски репрезентативен гол на 2 јуни 2012 година, постигнувајќи гол во 1-0 победа во пријателски натпревар над Белгија.
1 Титули
1.1 Манчестер Јунајтед
*Премиер лига : 2012-13
*ФА Комјунити Шилд : 2011
*Лига куп : 2008/09
*ФИФА Светско Клупско првенство : 2008
Унија на Бранители на Македонија

Унијата на бранители на Македонија е сојуз на 11 здруженија на бранители, т.е. припадници на безбедносните сили на Република Македонија (АРМ и МВР) за време на воениот конфликт од 2001 година.1. Претседател на Унијата е г-дин Ацо Стојановски.2.Потпреседател на Унијата е Г-дин Борче Ивановски.
1 Членство
Унијата е формирана на 30 јули 2007 година во град Прилеп од страна на петте здруженија основачи, имено: „Карпалак“ од Прилеп, „Тиквешијата“ од Кавадарци, „Достоинство“ и „Бранители на Македонија“ од Скопје и здружението „Бранител“ од Битола.
2 Цели и задачи
Како приоритетни цели на унијата се издвоени решавањето на проблемите на бранителите и на нивните семејства, доследно спроведување на Законот за посебните права на бранителите и окончување на судските процеси против државата за барање отштета се приоритетните цели на оваа асоцијација.
На денот на формирањето на Унијата на бранители, претседателот на организацијата изјави дека неколку години по воениот конфликт во 2001 има одредени донации од невладини организации, но државата воопшто не покажува интерес за спроведување програма за ресоцијализација и вработување на резервистите и доброволците. Исто така е наведено дека недостасуваат проекти од државата за рехабилитација на сите што ги имаат траумите по конфликтот.
Во Унијата се опфатени околу 11.000 бранители.
Кардигански Залив

Кардиганскиот Залив (|Cardigan Bay; |Bae Ceredigion) е голем залив во Ирското Море, вовлечен на западното крајбрежје на Велс, помеѓу островот Бардси во грофовијата Гвинед на север и ’ртот Страмбл во грофовијата Пембрукшир на јужниот крај. Ова е најголемиот залив во Велс.
Заливот има многу плажи и посебен морски свет. Крајбрежната патека на Кередигион служи за набљудување на делфини, морски свињи и атлантски сиви фоки. Во заливот живее најголемото население на клунести делфини во Велика Британија.
Голем дел од копното околу заливот е плодно обработливо земјиште, прошарано со гратчиња, села и приморски летувалишта како Фишгард, Њу Ки, Аберајрон, Ланон, Абериствит, Борт, Абердиви, Тивин, Бармут, Портмадог и Пулхели на камбриското крајбрежје.
Во заливот се влеваат следниве позначајни реки: Гласлин, Тејви, Рејдол, Диви, Ајрон, Дисини и Маудах.
Сè до почетокот на XX век, Кардиганскиот Залив имал мошне развиена поморска индустрија. На вливот на реката Тејви се наоѓа градот Кардиган, кој во своевремено бил поважно пристаниште од Кардиф. Во тој период, пристаништето на Кардиган имало заведено 300 бродови - седум пати повеќе од Кардиф и трипати повеќе од Свонзи.
1 Поврзано
* Кардиган
* Кередигион
* Ирско Море
Мокилски јазик

Мокилски или мвоакилски јазик — микронезиски јазик чиј матичен регион е атолот Мокил во Микронезија. Јазикот го зборуваат околу 1.200 луѓе, од кои 500 жители живеат на атолот Мокил.
1 Наводи
* Lewis, M. Paul (ed.), 2009. Ethnologue: Languages of the World, Sixteenth edition. Dallas, Tex.: SIL International. Online version: .
2 Поврзано
* Микронезиски јазици
* Понпејски јазици
Кајетано Сармиенто

Кајетано Хосе Сармиенто Тунароса (|Cayetano José Sarmiento Tunarrosa; р. ) — колумбиски професионален друмски велосипедист, кој вози за UCI World Tour екипата . Роден во Аркабуко, Бојака, Сармиенто се натпреварува како професионалец од 2010, настапувајќи за екипата , пред да се пресели во за сезоната 2012.
1 Достигнувања
;2007
: 3. Краен пласман Вуелта ал Еквадор
::1. Етапа 1
;2008
: 1. Краен пласман Класика Маринилја
::1. Етапа 2
: 1. Краен пласман Класика Насионал Сиудад де Анапоима
::1. Етапа 1
: 2. Краен пласман Класика Интернасионал де Богота
: 3. Краен пласман Класика Бојака
: 3. Краен пласман Вуелта а Колумбија под 23 години
::1. Етапа 6
: 7. Краен пласман Вуелта ал Еквадор
;2009
: 1. Краен пласман Џиробио
: 2. Панамериканско друмско првенство под 23 години
: 2. Национално друмски првенство под 23 години
: 2. Краен пласман Класика Алкадија де Паска
: 2. Краен пласман Класика Рионегро кон Футуро-Агус де Рионегро
: 3. Панамериканско друмско првенство
: 4. Краен пласман Џиро дела Вале д’Аоста Монблан
: 5. Краен пласман Класика Сиудад де Гирардо
: 5. Краен пласман Класика Насионал Сиудад де Анапоима
;2010
: 5. Краен пласман Трка околу Словенија
;2012
: 1. Планински пласман Критериум ду Дофине
;2013
: 9. Краен пласман Вуелта а Бургос
1.1 Распоред на резултатите на Гранд Тур
Гранд Тур, 2010, 2011, 2012, 2013, 2014
Џиро, 47, 32, —, 91, —
Тур, —, —, —, —, —
Вуелта, —, —, 60, 57, —
СО = се откажал
Каролински јазик

Каролинскиот е австронезиски јазик кој се зборува во Северните Маријански Острови. Јазикот е службен во Северните Маријански Острови, а се зборува и во Гуам. Јазикот најмногу се зборува од Каролинците. Јазикот е најслучен со сатавалскиот, волеајскиот и пулуватскиот јазик. Каролинскиот има 95% лексичка сличност со сатавалскиот, 88% со волеајскиот и пилуватскиот, 81% со мортлочкиот, 78% со чучкиот и 74% со улитскиот. Според проценките од 1990, јазикот го зборувале околу 3.000 жители, а денес околу 5.700. Каролинската азбука има 31 буква.
1 Наводи
**
2 Поврзано
* Океански јазици
* Микронезиски јазици
Понпејски јазик

Понпејскиот, или понапски, е микронезиски јазик кој претежно се зборува на островот Понпеј во Микронезија. Јазикот го зборуваат околу 22.000 жители и е главен јазик во сојузната држава Понпеј во Микронезија. Слични на понпејскиот се пингелапскиот и мокилскиот јазик. Долгите самогласки се бележат со h.
1 Поврзано
* Микронезиски јазици
* Океански јазици
Улитски јазик

Улитскиот е микронезиски јазик кој се зборува на атолот Улити. Јазикот е еден од шесте службени јазици во Микронезија. Улитскиот го зборуваат околу 3.000 жители, од кои 700 се на атолот Улити. В0 2010 година бил објавен англиско-улитски речник.
1 Поврзано
* Океански јазици
* Микронезиски јазици
Маписки јазик

Мапискиот е микронезиски јазик кој се зборува(л) во Индонезија, на островот Папуа. Народот емигрирал во Микронезија и започнал да зборува на некој од другите микронезиски јазици. Забележан е само еден стар зборувач на јазикот.
1 Поврзано
* Океански јазици
* Микронезиски јазици
Танапашки јазик

Танапашкиот е микронезиски јазик кој го зборуваат околу 4.400 жители на островот Сајпан во Северните Маријански Острови. Јазикот може да се смета за загрозен бидејќ младите луѓе претежно зборуваат на чаморски јазик.
1 Поврзано
* Океански јазици
* Микронезиски јазици
Блел Кадри

Блел Кадри (|Blel Kadri; р. во ) — француски професионален друмски велосипедист, кој последно возел за UCI World Tour екипата .
Во март 2013 година, Кадри ја освоил неговата најголемата победа во неговата кариера, освојувајќи ја Рома Максима, нова возобновена трка, која порано била позната како Џиро дел Лацио. Тој бил дел од раното бегство кое се создало во првиот час од возењето и останал сам на 40 километри пред целта. Успеал да одолеа на нападите на главната група и триумфирал во Рим. На 12 јули 2014 го остварил својот најголем успех, победувајќи на етапа на Тур де Франс. Исто така, на оваа етапа ја освоил наградата за најборбен возач по вторпат во текот на Тур де Франс 2014 и го преземал водството во планинскиот пласман.
1 Достигнувања
;2009
: 3. ГП де Плимлек-Морбијан
: 7. Трофеј де Гримперс
;2010
: 7. Краен пласман Рут ду Суд
::1. Етапа 2
: 9. Краен пласман Етоал де Бесеже
;2011
: 2. Краен пласман Сиркут де ла Сарт
: 4. Краен пласман Трка околу Баварија
: 8. Краен пласман Тур Даун Андер
: 10. Краен пласман Волта а Каталуња
;2012
: 1. Планински пласман Рут ду Суд
: 10. Краен пласман Ле Букл ду Суд Ардеш
;2013
: Тур де Франс
:: Награда за борбеност на етапа 2
: 1. Рома Максима
;2014
: Тур де Франс
::1. Етапа 8
:: Награда за борбеност на етапа 2 и 8
1.1 Распоред на резултатите на големите трки
Голема трка, 2010, 2011, 2012, 2013, 2014, 2015, 2016
Џиро, —, —, —, —, —, —, 147
Тур, —, 116, 89, 125, 84, —, —
Вуелта, 82, —, 169, —, —, 150, —
СО = се откажал; — = не учествувал
Лох Неј

Лох Неј (|Loch nEathach [], |Lough Neagh) — големо езеро во Северна Ирска, сместено во североисточниот дел на островот Ирска. Со површина од , ова е најголемото езеро на Британските Острови и задоволува 40 % од водоснабдителните потреби на Северна Ирска. Сопственик на езерото е Ерлот од Шафтсбери.
1 Географија
Езерото се наоѓа на 30 км западно од градот Белфаст, а има димензии од 30 км во должина и 15 км во ширина. Деловите крај брегот се многу плитки, а просечната длабочина на езерото во целина изнесува 9 м. Достинува најголема длабочина од 25 м.
1.1 Хидрологија
Од вкупното сливно подрачје од , околу 9 % ѝ припаѓа на Република Ирска, а 91 % на Северна Ирска. Вкупно 43 % од земјиштето во Северна Ирска се исцедува во Лох Неј, кое самото се празни во морето на север, преку реката Бан. Како еден од изворите на горното течение на Бан (Горен Бан), езерото може да се смета за дел од реката.
1.2 Населени места
На бреговите на езерото се расположени следниве населени места: Крејгавон, Антрим, Крамлин, Рандалстаун, Тумбриџ, Балиронан, Балиндери, Муртаун, Ардбо, Махери, Лурган и Махерафелт.
2 Управа
2.1 Грофовии
На езерото излегуваат пет од шесте грофовии во Северна Ирска (сите освен Фермана), па така и самата водна површина е поделена помеѓу нив. Тие се следниве (наброени надесно):
#Антрим (источна половина на езерото)
#Даун (мал дел на југозапад)
#Арма (југ)
#Тирон (запад)
#Лондондери (краен северозапад)
3 Употреба
Езерото се користи за рекреативни и стопански цели. Меѓу стопанските спаѓаат водоснабдувањето и индустрискиот лов на јагули.
Во XIX век се изградени повеќе канали, за да ги поврзат крајезерските места со пристанишните градови. Тие се: Лаганскиот Канал (поврзува со Белфаст), Њурискиот Канал (поврзува со Њури) и Алстерскиот Канал, кој поврзува со Лох Ерн, а оттаму преку реката Шанон со градовите Лимерик, Даблин и Вотерфорд. Друга врска е долното течение на реката Бан (Долен Бан), преку која се доаѓа до Колрејн, а во околината се наоѓа и краткиот Колајлендски Канал за превоз на јаглен. Од сите овие водни патишта, денес функционира само долното течение на Бан, но се изготвува и план за враќање на Алстерскиот Канал во стопански пловна состојба.
Покрај вообичаените езерски рекреации, Лох Неј е привлечно место за набљудувачи на птици од разни земји поради бројот и разновидноста на птиците што презимуваат и летуваат во тресетиштата околу езерото.
4 Легенда
Според едно старо предание, езерото настанало кога легендарниот џин Фин мак Кумал зграпчил огромна грутка од земјата и ја фрлил кон негов соперник во Шкотска. Меѓутоа, џинот промашил, и грутката паднала во Ирското Море, и така настанал островот Ман.
5 Галерија
6 Поврзано
* Лох Кориб
* Лох Дерг
* Лох Ерн
* Список на езера во Ирска
Напад (фудбал)

Во фудбалот, напаѓач е играчот кој игра најблиску до противничкиот гол, и е најмногу задолжен за постигнување на голови. Оваа позиција е најпозната во фудбалот, поради фактот што напаѓачите стануваат славни фудбалери побрзо од оние кој играат на останатите позиции заради постигнатите голови. Најпознатите напаѓачи (Пеле, Марадона) постигнуваат најмногу голови, и поради тоа тие се најскапи и најмногу барани на трансфер пазарот.
Модерните фудбалски формации обично вклучуваат еден, два или три напаѓачи. Тренерите обично поставуваат средиштен напаѓач кој е поставен најнапред (''средиштен напаѓач'' или ''единствен централен напаѓач''), и уште еден напаѓач кој е поставен помеѓу единствениот шпиц и средниот ред (т.н. ''“втор“ напаѓач'') или евентуално уште два напаѓачи кој дејствуваат по двете крила (лево и десно) и на тој начин се поддршка се централниот напаѓач.
da:Fodboldpositioner#Angriber
Западна Африка

Западна Африка е регион во Африка кој ја зафаќа територијата меѓу приморјето на Гвинејскиот Залив и јужните делови на пустината Сахара и од Камерунските Планини на исток до Атлантскиот Океан на запад. Релјефот во Западна Африка е претежно низински, со незначителни територии под висорамнини и планини. Климата во Западна Африка е екваторска и тропска, со големи количества врнежи. Најпознати реки се Нигер, Волта, Сенегал, Гамбија и други.
Овој регион се нарекува уште и Гвинејска Африка; името го добил поради тоа што излегува на Гвинејскиот залив.
1 Држави
На територијата на Западна Африка се наоѓаат следниве држави: Бенин, Брегот на Слоновата Коска, Буркина Фасо, Гамбија, Гвинеја, Гвинеја-Бисао, Гана, Зелен ’Рт, Либерија, Мали, Нигер, Нигерија, Сенегал, Сиера Леоне и Того.
Држава, Главен град, Површина(км<sup>2</sup>), Население (ООН, 2009)
Бенин, Порто Ново, 112 622, 8 935 000
Брегот на Слоновата Коска, Јамусукро, 322 460, 21 075 000
Буркина Фасо, Уагадугу, 274 000, 15 757 000
Гамбија, Банџул, 10 380, 1 705 000
Гана, Акра, 238 534, 23 837 000
Гвинеја, Конакри, 245 857, 10 069 000
Гвинеја-Бисао, Бисао, 36 125, 1 611 000
Зелен ’Рт, Праја, 4 033, 506 000
Либерија, Монровија, 111 369, 3 477 000
Мали, Бамако, 1 240 192, 14 517 000
Нигер, Нијамеј, 1 267 000, 15 290 000
Нигерија, Абуџа, 923 768, 154 729 000
Сенегал, Дакар, 196 723, 12 534 000
Сиера Леоне, Фритаун, 71 740, 5 696 000
Того, Ломе, 163 610, 6 619 000
2 Население и стопанство
Се забележува дека Западна Африка зафаќа помалку од една петтина од површината на Африка, или 5,2 милиони км<sup>2</sup>, но на неа живее една третина од населението во Африка односно околу 287 милиони жители. Со најмногу население се одликува Нигерија. Населението претежно се занимава со земјоделство и со сточарство. Најзастапени земјоделски култури се кафе, какао, пченка, банани, кикирики, маслодајни палми, шеќерна трска и др. Во сточарството најмногу се одгледуваат говеда, кози и овци.
Земјите од Западна Африка поседуваат и разни рудни богатства: железо, бакар, злато, алуминиум, олово, цинк, нафта и дијаманти. Индустријата е во постојан развој.
3 Поврзано
* Африка
4 Библиографија
*
Папел Стадион

Стадионот Папел е мултифункционален стадион кој се наоѓа во градот Матерзбург во Австрија.
Стадионот се користи најчесто за фудбал, и е домашен терен на фудбалскиот клуб Матерзбург. Стадионот е свечено отворен на 10 август 1952 година по повод 30-години од постоењето на фудбалскиот клуб Матерзбург.
Максималната сместивост на стадионот изнесува 17,100.
Кукова Планина

Куковата Планина (маорски/англиски: ''Aoraki / Mount Cook'') е највисоката планина во Нов Зеланд, со височина од 3.754 м.
Планината е дел од поголемиот венец наречен Јужни Алпи, кој се протега по должината на Јужниот Остров. Ова е популарно туристичко одредиште и омилена кај аплинистите. Куковата Планина има три врва, наречени Низок, Среден и Висок (''Low Peak'', ''Middle Peak'', ''High Peak''), со Тасмановиот Ледник на исток и Хукеровиот Ледник на запад.
1 Местоположба
Планината е сместена во Националниот парк Аораки/Кукова Планина, и заедно со националните паркови Вестленд, Маунт Аспајринг и Фјордленд сочинува областа прогласена за светско наследство на УНЕСКО. Паркот има над 140 врвови повисоки од 2.000 метри и 72 именувани ледници. Ледниците зафаќаат 40% од вкупната површина на паркот (700 км<sup>2</sup> или 70.000 хектари).
На подножјето на планината е сместено туристичкото село Маунт Кук, кое ги опслужува посетителите. Оддалечено е 7 км од крајот на Тасмановиот Ледник и 12 км јужно од врвот на планината.
2 Клима
Куковата Планина се одликува со значителни орографски врнежи преку целата година. Во сите месеци преовладува влажниот западен ветер што со себе носи дождовни облаци од Тасмановото Море. Годишите врнежи на планината изнесуваат неверојатни 4.293 мм, што е за само 36% помалку од просечните годишни врнежи на целото подрачје на Милфордскиот Теснец, кое е во голема мера највлажното место во земјата.
3 Име и европско откритие
На маорски, планината го носи името на митолошкиот јунак Аораки. Првото познато име на Јужниот Остров било ''Te Waka o Aoraki'' („Чунот на Аораки“).
Првиот Европеец што ја открил планината бил холандскиот морапловец Абел Тасман, кој ја здогледал во 1642 за време на неговото прво тихоокеанско патување. Во 1851 планината го добила англискиот назив ''Mount Cook'', кога капетанот Џон Лорт Стоукс ја именувал во чест на славниот морепловец Џејмс Кук - прввиот што обиколил и исцртал новозелндските острови (1770), иако самиот не ја видел планината кога истражувал.
Во 1998 е решено дека планината треба да го содржи и маорското име, па затоа е преименувана во комбинацијата „Аораки / Кукова Планина“ (''Aoraki / Mount Cook'').
4 Шуми и ледници
Просечните годишни вржени во околните низини изнесуваат околу 7,6 м. Ова огромно количество на врнежи значи дека пониските крајбрежни делови се покриени со дождовни шуми, а високите предели секогаш имаат снег, а со тоа и ледници. Меѓу нив спаѓаат: Тасмановиот и Мерчисоновиот на источниот дел, како и помалите Хукеров и Милеров Ледник на југ.
5 Поврзано
* Список на планини во Нов Зеланд
* Национален парк Аораки/Кукова Планина
* Тасманова Планина
* Демпиер (планина)
Бобан Грнчаров

Бобан Грнчаров (роден на 12 август 1982 во Скопје, Југославија) — поранешен македонски фудбалер и репрезентативец на Македонија кој во моментов е тренер на фудбалскиот клуб Вардар. Грнчаров играл на позицијата среден бек.
1 Клупска кариера
Грнчаров својата фудбалска кариера ја започнал во Република Македонија во клубовите Вардар и Работнички. Во 2001 година се преселил во Србија каде што играл сè до 2003 во клубот ОФК Београд.
Во 2003 година тој направил трансфер во Украина во екипата на Металург Донецк. Во вториот дел од сезоната 2006/07 заиграл на позајмица за клубот Стал Алчевск. Во 2007 година потпишал за белгискиот клуб Гент, каде во 20 натпревари постигнал три гола. Следната сезона бил позајмен на израелскиот Макаби Петах Тиква.
Во летото 2009 година, одборот на кипарскиот шампион АПОЕЛ објавил дека Грнчаров потпишал двегодишен договор со клубот. Во првата сезона на Кипар, тој го освоил суперкупот на Кипар постигнувајќи гол во финалето, како и одиграл четири натпревари во групната фаза од Лигата на шампионите. Следната сезоната тој бил еден од клучните играчи на клубот, и покрај тоа што сите натпревари ги играл како централен одбранбен играч - постигнал 6 погодоци (сите со глава) помогнувајќи му на клубот да го освои кипарското првенство. Во мај 2011 година Грнчаров го напуштил клубот бидејќи не успеал да се договори за потпишување нов договор поради финансиски причини.
На 5 јули 2011 година, Грнчаров потпишал едногодишен договор со белгискиот клуб Лирс. По една помината сезона во Белгија, на 3 јули 2012 година, Грнчаров потпишал тригодишен договор со бугарскиот прволигаш Ботев Пловдив.
2 Кариера во репрезентативниот дрес
Првиот натпревар во дресот на македонската фудбалска репрезентација, Грнчаров го одиграл на 21 август 2002 година, во победата од 5-0 против Малта. За македонската репрезентација тој одиграл вкупно 34 натпревари и постигнал еден гол, а исто така бил и капитен на репрезентацијата во три наврати. Својот единствен гол го постигнал на 9 септември 2009 година во Осло против Норвешка.
3 Личен живот
Грнчаров потекнува од спортско семејство, неговиот татко, Атанас Грнчаров, исто така бил фудбалер кој поминал десет сезони во Вардар, а неговиот брат, Тони Грнчаров, е поранешен кошаркар и македонски репрезентативец.
4 Постигнувања
;*Прва лига на Кипар (1): 2010/11
*Суперкуп на Кипар (1): 2009
;*Прва македонска лига (3): 2014/15, 2015/16, 2016/17
*Суперкуп на Македонија (1): 2015
Мартин Богатинов

Мартин Богатинов (р. 26 април 1986 во Кратово) — македонски фудбалер кој игра за Карпати Лавов во украинското фудбалско првенство и за фудбалската репрезентација на Македонија. Игра на позицијата голман.
1 Клупска кариера
Фудбалската кариера ја започнал во 2005 година во клубот Силекс од Кратово. Во 2007 година се преселил во редовите на Вардар, но наскоро бил позајмен на клубот Цементарница. За шест месеци колку што бил во Цементарница тој одиграл 12 натпревари. По враќањето во Вардар, тој одиграл само два натпревари за клубот, па така во 2008 година потпишал со Тетекс од Тетово.
Во летото 2009, тој се преселил во Работнички од Скопје. На 23 јули 2009 година тој дебитирал во европските купови, со победата од 4-2 на Работнички над Крусадерс од Северна Ирска. Во 2010, Мартин Богатинов бил прогласен за најдобар играч во Македонското првенство.
Во јануари 2011 година било објавено дека Богатинов ќе потпише договор со украинскиот Карпати Лавов, иако за него претендирале и клубови од Азербејџан и од Русија. На 23 јануари 2011 година бил потврден неговиот трансфер во
Карпати Лавов. Неговиот трансфер чинел 150.000 евра. Првиот деби натпревар за "Карпати" од Лавов, го одиграл на 6 март 2011 година против Арсенал Киев. Во сезоната 2010/11 година Карпати Лавов се пласирал на 5-то место во украинската лига, и тоа значело настап во УЕФА Европа Лигата. Во УЕФА Европа тој бил еден од позаслужните што клубот се пласирал во групната фаза од натпреварувањето.
Во ноември 2013 година, по претходните расправии со клубот, Богатинов добил раскинување на договорот и станал слободен играч. Претходно, нему му биле понудени полоши услови за продолжување на договорот, кој тој ги одбил, така што паднал во немилост и ретко добивал шанса да брани.
2 Кариера во репрезентативниот дрес
Официјалното деби за фудбалската репрезентација на Македонија го направил на 17 ноември 2010 година во натпреварот против Албанија влегувајќи во игра во 87-та минута од натпреварот. Потоа на 22 декември 2010, тој бил прв избор на голманската позиција на пријателскиот натпревар против Кина каде фудбалската репрезентација на Македонија загубила со 1-0 примајќи гол во 94-та минута од натпреварот. До сега за фудбалската репрезентација на Македонија има одирано 9 натпревари.
3 Постигнувања
3.1 Клупски
* Вардар
** Македонски Куп: 1
*** Победник: 2006/07
* Тетекс
** Македонски Куп: 1
*** Победник: 2009/10
3.2 Лични
* Најдобар играч во Македонското првенство: 2010
Бартин (покраина)

Бартин (|) е мала покраина во северниот дел на Турција. Го зафаќа подрачјето околу градот Бартин, источно од покраината Зонгулдак и излегува на Црното Море.
Градот Бартин има стари карактеристични куќи од дрвена градба што повеќе не се среќаваат на други места.
Во покраината се наоѓа старото пристанишно место Амасра (Амастрис), сместено на два утврдени острова со стари градби и ресторани.
1 Окрузи
Покраината Бартин се дели на 4 окрузи (главниот е задебелен):
*Амасра
*Бартин
*Куруџашиле
*Улус
2 Поврзано
* Црноморски регион
3 Галерија
Вилаумески јазици

Вилаумеските јазици се подгрупа на мезомеланезиските јазици, односно дел од западноокеанските јазици. Оваа група е составена од четири јазика. Вкупно, овие јазици ги зборуваат околу 30.000 жители во Западна Нова Британија во Папуа Нова Гвинеја.
1 Јазици
*болански
*булуански
*мерамерански
*наканајски
2 Поврзано
* Океански јазици
* Мезомеланезиски јазици